ທ່ານ Trump ຖືກໂຈມຕີ ຍ້ອນຜູ້ສະໜັບສະໜຸນ ເອີ້ນທ່ານ ໂອບາມາ ວ່າ ເປັນມຸສລິມ ຕ່າງປະເທດ
ຜູ້ສະໝັກ ເປັນປະທານາທິບໍດີ ຂອງພັກຣີພັບບລີກັນ ບໍ່ໄດ້ແກ້ຄຳເວົ້າ ຜູ້ຊາຍຄົນນຶ່ງ ທີ່ເອີ້ນທ່ານໂອບາມາວ່າ ເປັນມຸສລິມ ຕ່າງປະເທດ.
ທ່ານ Donald Trump ຜູ້ສະໝັກເປັນປະທານາທິບໍດີ ທີ່ມີຄະ ແນນສຽງນຳໜ້າ ຂອງພັກຣີພັບບລີກັນ ໄດ້ຕົກເປັນຂ່າວນອງ ນັນອີກຄັ້ງນຶ່ງເທື່ອນີ້ແມ່ນຍ້ອນບໍ່ແກ້ຄຳເວົ້າຂອງຜູ້ສະໜັບສະ ໜຸນຄົນນຶ່ງ ໃຫ້ຖືກຕ້ອງ ທີ່ເອີ້ນ ປະທານາທິບໍດີບາຣັກ ໂອບາ ມາວ່າ ເປັນມຸສລິມແລະຄົນຕ່າງປະເທດ ການແລກປ່ຽນດັ່ງກ່າວ ມີຂຶ້ນໃນລະຫວ່າງການຕອບຄຳຖາມ ໃນຕອນແລງ ວັນພະຫັດວານນີ້ ຢູ່ບ່ອນໂຄສະນາຫາສຽງ ໃນ ເມືອງ Rochester ໃນລັດ New Hampshire ຜູ້ສະໜັບສະໜຸນຄົນນຶ່ງທີ່ໃສ່ເສື້ອທີເຊີດທີ່ມີຮູບທ່ານ Trump ກ່າວວ່າ “ພວກເຮົາມີບັນຫາຢູ່ໃນປະເທດນີ້ ທີ່ເອີ້ນວ່າ ມຸສລິມ, ປະທານາທິບໍດີຂອງເຮົາ ໃນປັດຈຸບັນກໍແມ່ນຜູ້ນຶ່ງ ທ່ານຮູ້ດີ ລາວບໍ່ແມ່ນຄົນອາເມຣິກັນ ” “ພວກເຮົາຕ້ອງການ ຄຳຖາມນີ້” ທ່ານ Trump ທີ່ຢືນຫົວຍິ້ມຢູ່ ກ່າວຕອບ ຊຶ່ງທ່ານກໍແມ່ນ ຜູ້ນຶ່ງໃນບັນດາພວກສະໜັບສະໜຸນ ໃນລະດັບສູງ ຕໍ່ອັນທີ່ເອີ້ນວ່າ ຂະບວນການ Birther ທີ່ກ່າວຫາຢ່າງບໍ່ຖືກຕ້ອງວ່າທ່ານໂອບາມາເກີດຢູ່ທີ່ປະເທດເຄັນຢາແລະດ້ວຍເຫດນີ້ຈຶ່ງບໍ່ ແມ່ນຄົນອາເມຣິກັນ ຜູ້ສະໜັບສະໜຸນທ່ານ Trump ກ່າວຕື່ມວ່າ “ພວກເຮົາມີການຕັ້ງຄ້າຍຝຶກແອບ ຢູ່ບ່ອນທີ່ ຊາວມຸສລິມຕ້ອງການຂ້າເຮົາ ນັ້ນຄືຄຳຖາມຂອງຂ້າພະເຈົ້າ ເວລາໃດພວກເຮົາຈຶ່ງຈະສາ ມາດກຳຈັດພວກເຂົາໃຫ້ໝົດໄປໄດ້?” ທ່ານ Trump ຕອບວ່າ “ພວກເຮົາຈະສຶກສາເບິ່ງຫຼາຍໆຢ່າງທີ່ແຕກຕ່າງກັນ, ທ່ານຄົງຮູ້ດີ ມີຫລາຍໆຄົນເວົ້າແບບນັ້ນ ແລະມີອີກຫລາຍໆຄົນເວົ້າວ່າ ພວມມີສິ່ງທີ່ບໍ່ດີກຳລັງເກີດຂຶ້ນ ຢູ່ທີ່ນັ້ນ ” ທ່ານ Trump ບໍ່ພຽງແຕ່ບໍ່ໄດ້ຄັດຄ້ານ ຕໍ່ການກ່າວອ້າງຢ່າງຜິດພາດເຖິງປະທານາທິບໍດີ ໂອບາມາເທົ່ານັ້ນ ແຕ່ທ່ານເອງກໍບໍ່ໄດ້ຕອບໃນອັນທີ່ຕີຄວາມໝາຍໂດຍບາງຄົນໃນຂະນະ ທີ່ມີການຮຽກຮ້ອງໃຫ້ກຳຈັດຊາວມຸສລິມໃຫ້ໝົດໄປຈາກສະຫະ ລັດ